አምባሳደር ሬድዋን ሁሴን የሹመት ደብዳቤያቸውን ለአየርላንድ ፕሬዚዳንት አቀረቡ
አምባሳደር ሬድዋን የኢትዮጵያና አየርላንድን ዲፕሎማሲያዊ ግንኙነት ወደ ላቀ ደረጃ ለማሳደግ እንደሚሰሩም ቃል ገብተዋል።የአየርላንዱ ፕሬዝዳንት ሚስተር ማይክል ሂግንስ በበኩላቸው አገራቸው ከኢትዮጵያ ጋር ያላትን ወዳጅነትና አጋርነት አጠናክራ እንደምትቀጥል አረጋግጠዋል።ኢትዮጵያ ከጎረቤት አገሮች የሚመጡ ስደተኞችን በማስተናገድ እያከናወነች ያለችውን ተግባርም አድንቀዋል።ኢትዮጵያን በጎበኙበት ወቅት አገሪቷ እያስመዘገበች ያለችውን ፈጣን ዕድገት መረዳታቸውን መግለጻቸውን ያመለከተው የውጭ ጉዳይ ሚኒስቴር ነው ።ኢትዮጵያና አየርላንድ ዲፕሎማሲያዊ ግንኙነታቸውን የጀመሩት እንደ አውሮፓውያን አቆጣጠር በ1994 ነበር ።